Oficialusis leidinys L 031 , 01/02/2002 p. 0055 - 0058



Komisijos reglamentas (EB) Nr. 192/2002 2002 m. sausio 31 d. nustatantis išsamias importo licencijų išdavimo AKR/užjūrio šalių ir teritorijų arba EB/užjūrio šalių ir teritorijų kilmės kumuliacijos cukrui bei cukraus ir kakavos mišiniams taisykles EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 2001 m. lapkričio 27 d. Tarybos sprendimą 2001/822/EB dėl užjūrio šalių ir teritorijų asociacijos su Europos bendrija [1], ypač į jo III priedo 6 straipsnio 4 dalį, kadangi: (1) Remiantis Sprendimu 2001/822/EB, kuris leidžia AKR/užjūrio šalių ir teritorijų arba EB/užjūrio šalių ir teritorijų kilmės kumuliaciją tame sprendime nurodytiems produktų, kurie minimi KN 17 skirsnyje ir kurių KN kodai 18061030 ir 18061090, kiekiams. (2) Minėtų produktų atžvilgiu turi būti įdiegta licencijų sistema bei nustatytos licencijų išdavimo taisyklės tam, kad būtų galima vykdyti pirmiau paminėtame sprendime nustatytų kiekių būtiną importo kontrolę. (3) Jei reglamentas nenumato kitaip, turi būti taikomas 2000 m. birželio 9 d. Reglamentas (EB) Nr. 1291/2000, nustatantis bendrąsias išsamias taisykles dėl, reglamentuojančias importo ir eksporto licencijų ir išankstinio nustatymo sertifikatų sistemos taikymą žemės ūkio produktams [2], su paskutiniais pakeitimais, padarytais Reglamentu (EB) Nr. 2299/2001 [3]. (4) Siekiant užtikrinti organizuotą valdymą, apsaugoti nuo spekuliacijos bei garantuoti veiksmingą kontrolę, turi būti nustatytos išsamios paraiškų dėl licencijų pateikimo taisyklės bei nurodyti dokumentai, kuriuos suinteresuoti asmenys turi pateikti. (5) Turi būti nustatyta konkreti paraiškos dėl licencijos minėtiems produktams importuoti forma. Siekiant užtikrinti, kad tokių produktų importas būtų griežtai administruojamas, visų pirma turi būti numatyta, kad iš licencijų kylančios teisės negali būti perleidžiamos ir kad draudžiama išleisti į laisvą apyvartą produktų kiekius, viršijančius tuos kiekius, kurie nustatyti licencijose. (6) Turi būti nustatytas paraiškų pateikimo, licencijų, kurias išduoda valstybių narių kompetentingos institucijos, išdavimo bei vieno sumažinimo koeficiento, kai viršijamas maksimalus kiekis, nustatymo tvarkaraštis. Turi būti numatytos nuostatos, kad tokiais atvejais ūkio subjektai gali atsiimti savo paraiškas dėl licencijų bei kad jie iškart atleidžiami nuo užstato. Galiausia turi būti nustatytos specialios laiko ribos paraiškų dėl licencijų pateikimui bei licencijų išdavimui 2002 m. pradžioje. (7) Kadangi importo priemones, numatytas 1997 m. lapkričio 24 d. Tarybos sprendimu 97/803/EB, iš dalies pakeičiančiu Sprendimą 91/482/EEB dėl užjūrio šalių ir teritorijų asociacijos su Europos ekonomine bendrija [4], praėjus pusei jo galiojimo laikotarpio, pakeitė priemonės, numatytos Sprendimu 2001/822/EB, 1997 m. gruodžio 17 d. Komisijos reglamentas (EB) Nr. 2553/97 dėl tam tikrų produktų, kurių KN kodai 1701, 1702, 1703 ir 1704, o kilmė – AKR/užjūrio šalių ir teritorijų, importo licencijų išdavimo taisyklių [5] turi būti panaikintas, PRIĖMĖ ŠĮ REGLAMENTĄ: 1 straipsnis 1. Produktų iš KN 17 skirsnio, kurių KN kodai 18061030 ir 18061090, o kilmės kumuliacija – AKR/užjūrio šalys ir teritorijos arba EB/užjūrio šalys ir teritorijos, importui reikalaujama importo licencija, išduodama remiantis Reglamentu (EB) Nr. 1291/2000, jei šis Reglamentas nenumato kitaip. 2. Pagal šį reglamentą išduotų importo licencijų serijos numeris yra 09.4652. 2 straipsnis Šiame reglamente "kilmės produktai" ir atitinkami administraciniai metodai yra tie, kurie nurodyti Sprendimo 2001/822/EB III priede. 3 straipsnis 1. Paraiškos dėl importo licencijų pateikiamos valstybių narių kompetentingoms institucijoms. 2. Paraiškos dėl importo licencijų pateikiami ne mažesniam kaip 25 tonų ir ne didesniam kaip nustatytam Sprendimo 2001/822/EB III priedo 6 straipsnio 4 dalyje maksimaliam kiekiui. 3. Kartu su paraiškomis dėl importo licencijų pateikiami tokie dokumentai: a) eksporto licencija, išduota užjūrio šalių ir teritorijų institucijų remiantis pavyzdine forma, pateikiama Priede, išduota institucijų, atsakingų už EUR 1 sertifikatų išdavimą; b) dokumentas, įrodantis, kad pareiškėjas yra fizinis arba juridinis asmuo, kuris užsiima cukraus prekyba ne mažiau kaip 6 mėnesius; c) pareiškėjo rašytinė deklaracija, kad jis nėra pateikęs daugiau kaip vieną paraišką per paraiškų pateikimo laikotarpį. Kai pareiškėjas pateikia daugiau kaip vieną paraišką dėl importo licencijos, nepriimama nė viena šio pareiškėjo paraiška. d) dokumentas, įrodantis, kad suinteresuotas asmuo pateikė 12 eurų 100 kg užstatą. 4 straipsnis Paraiškose dėl importo licencijų ir importo licencijose nurodoma: a) 7 skirsnyje – užjūrio šalių ir teritorijų kilmės vieta, žodis "taip" žymimas kryžiuku; b) 8 skirsnyje – užjūrio šalių ir teritorijų kilmė, žodis "taip" žymimas kryžiuku. Importo licencijos galioja tik produktams, kurie kilę toje dalyje nurodytose užjūrio šalyse ir teritorijose; c) 20 skirsnyje – vienas iš šių dalykų: - Exención de derechos de importación (Decisión 2001/822/CE, artículo 35) número de orden… - Fritages for importafgifter (artikel 35 i afgørelse 2001/822/EF), løbenummer… - Frei von Einfuhrabgaben (Beschluss 2001/822/EG, Artikel 35), Ordnungsnummer… - Δασμολογική απαλλαγή (απόαση 2001/822/EK, άρθρο 35), αύξων αριθμός… - Free from import duty (Desicion 2001/822/EB, Article 35), serial number… - Exemption du droit dimportation (Décision 2001/822/CE, article 35), numéro dordre… - Esenzione dal dazio all'importazione (Decisione 2001/822/CE, articolo 35), numero dordine… - Vrij van invoerrechten (Besluit 2001/822/EG, artikel 35), volgnummer… - Isenção de direitos de importação (Decisão 2001/822/CE, artigo 35.o), número de ordem… - Vapaa tuontitulleista (päätöksen 2001/822/EY 35 artikla), järjestysnumero… - Importtullfri (beslut 2001/822/EG, artikel 35), löpnummer… 5 straipsnis 1. Neatsižvelgiant į Reglamento (EB) Nr. 1291/2000 8 straipsnio 4 dalį, į laisvą apyvartą išleidžiamas kiekis negali viršyti kiekio, nurodyto importo licencijos 17 ir 18 skirsniuose. Dėl to šios licencijos 19 skirsnyje įrašomas skaičius "0". 2. Neatsižvelgiant į Reglamento (EB) Nr. 1291/2000 9 straipsnį, iš importo licencijų kylančios teisės neperleidžiamos. 6 straipsnis 1. Paraiškos dėl licencijų pateikiamos kompetentingoms valstybių narių institucijoms kiekvienais metais per pirmas penkias sausio, balandžio, liepos ir spalio mėnesių darbo dienas. Tačiau 2002 metams vietoj pirmų penkių sausio darbo dienų paraiškos pateikiamos per pirmas dešimt vasario mėnesio darbo dienų. Licencijos išduodamos per 13 darbo dienų nuo paraiškų dėl licencijų pateikimo pasibaigimo datos. 2. Per dvi darbo dienas po paraiškų dėl licencijų pateikimo pasibaigimo datos valstybės narės praneša Komisijai apie: a) produktų, dėl kurių pateiktos paraiškos dėl importo licencijų, kiekius pagal aštuonženklį KN kodą ir užjūrio šalių ir teritorijų kilmę, bei atitinkamas datas; b) produktų kiekius pagal aštuonženklį KN kodą ir užjūrio šalių ir teritorijų kilmę, kuriuos apima nepanaudotos arba iš dalies panaudotos importo licencijos, atitinkančius skirtumą tarp kiekių, priskirtų ant licencijų kitos pusės, ir tų kiekių, kuriems licencijos buvo išduotos. Jei per 1 dalyje nustatytus laikotarpius valstybėje narėje nepateikiama paraiškų dėl importo licencijų, ši valstybė narė tos dalies pirmoje pastraipoje nurodytą dieną apie tai praneša Komisijai. 3. Kai paraiškos dėl licencijų apima visą maksimalų metinį kiekį, minimą Sprendimo 2001/822/EB III priedo 6 straipsnio 4 dalies antroje pastraipoje, arba jį viršija, Komisija per dešimt darbo dienų po paraiškų dėl licencijų pateikimo galutinės datos sustabdo tolesnių paraiškų pateikimą einantiems metams ir prireikus nustato vieną sumažinimo koeficientą, taikytiną kiekvienai pateiktai paraiškai. Vienas sumažinimo koeficientas proporcingas skirtumui tarp dar esamo maksimalaus kiekio ir kiekio, kurį apima minėtos paraiškos dėl licencijų. Jei taikomas vienas sumažinimo koeficientas, paraiškas dėl licencijų galima atsiimti per dvylika darbo dienų po paraiškų dėl licencijų pateikimo pasibaigimo datos. Nuo užstato atleidžiama nedelsiant. 4. Kai kiekis, kuriam išduota importo licencija yra mažesnis nei tas, dėl kurio buvo pateikta paraiška, proporcingai sumažinamas užstato, minimo 3 straipsnio 3 dalies d punkte dydis. 7 straipsnis Importo licencijos galioja nuo jų faktinės išdavimo datos iki tų metų, kuriais išduota licencija, gruodžio 31 d. 8 straipsnis Šiuo reglamentu Reglamentas (EB) Nr. 2553/97 yra panaikinamas. 9 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Jis taikomas nuo 2002 m. vasario 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2002 m. sausio 31 d. Komisijos vardu Franz Fischler Komisijos narys [1] OL L 314, 2001 11 30, p. 1. [2] OL L 152, 2000 6 24, p. 1. [3] OL L 308, 2001 11 27, p. 19. [4] OL L 329, 1997 11 29, p. 50. [5] OL L 349, 1997 12 19, p. 26. -------------------------------------------------- PRIEDAS +++++ TIFF +++++ --------------------------------------------------